b'\n_START_ARTICLE_\nKra\xc5\xa1ka dolina\n_START_PARAGRAPH_\nKra\xc5\xa1ka dolina je nestrokovni izraz za vse vrste dolin, ki se pojavljajo na krasu.\n_START_SECTION_\nIzvor besede\n_START_PARAGRAPH_\nBeseda dolina v sloven\xc5\xa1\xc4\x8dini pomeni na splo\xc5\xa1no vsako kotanjo ali vdolbino na povr\xc5\xa1ini nekega ozemlja. Ve\xc4\x8dkrat ljudstvo imenuje doline tudi brezna in ja\xc5\xa1ke. Zato se v strokovni slovenski literaturi o krasoslovju ta izraz ne uporablja, temve\xc4\x8d ima vsaka oblika doline svoje specifi\xc4\x8dno ime. Kra\xc5\xa1ka kotanja je v sloven\xc5\xa1\xc4\x8dini praviloma vrta\xc4\x8da, uvala, udornica, polje, koli\xc5\xa1evka, kal; razen tega so se ohranili izrazi kot na primer suha dolina ali re\xc4\x8dna dolina, kjer je pa beseda dolina rabljena kor splo\xc5\xa1ni pojem za vdolbino na zemeljskem povr\xc5\xa1ju._NEWLINE_Nasprotno se je v tujini povsod uveljavila na\xc5\xa1a beseda dolina za vse vrste kra\xc5\xa1kih kotanj razen polja, ki se tudi v tuji literaturi imenuje polje.'